เราอายุ20ค่ะ เคยโดนแฟนทำร้ายร่างกาย (ตอนนี้แยกกันอยู่แล้ว) เวลาเราเจอข่าวหรือคลิปที่ผู้ชายทำร้ายผู้หญิงเราจะร้องไห้แบบไม่มีเหตุผล บางทีก็รู้สึกไร้ค่าไม่น่าเกิดมา แต่ไม่เคยคิดฆ่าตัวตาย บางทีเราก็เศร้ามากอารมณ์ดิ่งมาก อยากอยู่คนเดียว เก็บตัว ไม่ออกสังคม ทั้งที่เคยเป็นคนชอบเที่ยว
สวัสดีค่ะ อาการดังกล่าวมานั้น อาจจะเป็นภาวะซึมเศร้า โรคซึมเศร้า ความผิดปกติทางอารมณ์ที่อาจมีอิทธิพลมาจากเหตุการณ์ที่เคยเกิดขึ้นในอดีตภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม คือเสียการเรียนการทำงานไปหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดแนะนำการมองไปข้างหน้า และไม่หมกมุ่นหรือคิดซ้ำๆกับเรื่องในอดีตค่ะ พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น